NaiveNeuron/SloPal huggingface dataset:
Beluský, Martin, poslanec NR SR (2021-10-21):
Ďakujem za slovo, pán podpredseda. Pán poslanec Raši, ja vám chcem poďakovať, že ste prišli s týmto návrhom zákona a že ste ukázali, že opozícia vie byť konštruktívna a vie prichádzať s návrhmi, ktoré reálne pomôžu s problémami, ktoré majú ľudia alebo teda budú mať ľudia aj v súvislosti so zvyšovaním sa cien energií, pretože pred malou chvíľou pri predchádzajúcom bode sme mali možnosť počuť, ako sa koaličný poslanec priznal, že vlastne oni ako koalícia alebo minister hospodárstva prichádza s návrhmi, ktoré tú problematiku neriešia skoro vôbec. Oni sa tam venujú napríklad tomu Národnému jadrovému fondu, ktoré tvorí iba 2 % z tej celej zložky energie. Vy prichádzate s návrhom, aby bola znížená daň na 5 % pri prenose a distribúcii elektriny, ktorá tvorí 31 % cien energie, čiže je to naozaj oveľa výraznejšia pomoc ako to, čo navrhuje samotná koalícia. Pán poslanec, ešte vám chcem pripomenúť, že budúci rok je plánovaný odhad príjmov do štátneho rozpočtu na úrovni 20 miliárd eur, čo nikdy v živote Slovenská republika takéto obrovské príjmy nemala. Čiže baviť sa tu o tom, že z čoho budeme teraz financovať ten výpadok tejto dane, je absolútna katastrofa, pretože nemôže štát s rastúcimi príjmami aj rast, stále narastať svoje výdavky, proste ten rast budeme musieť jedného dňa zastaviť, aby sme tu mali konečne finančné prostriedky na pomoc ľuďom. Ďakujem pekne.
Petrák, Ľubomír, poslanec NR SR (2013-12-04):
Pán predseda, keďže pozmeňujúce návrhy v rozprave odzneli dnes, poprosím dať hlasovať o návrhu na skrátenie lehoty na hlasovanie.
Novotný, Viliam, poslanec NR SR (2014-11-10):
Ďakujem pekne. Myslím si, že pán poslanec Lipšic pokračoval trošku v tej diskusii, ktorú sme tu už mali včera s pani poslankyňou Vášáryovou. Viete, na Slovensku ako keby existovali dve Slovenská. To, čo prijalo november ´89, a to, čo neprijalo november ´89, a SMER je skôr predstaviteľom ľudí, ktorí sa nevyrovnali so zmenami po novembri ´89, ale to, o čom hovorili, je o tom, akých máme aj podnikateľov na Slovensku. Máme tu skupinu, a veľkú skupinu, podnikateľov, a ja verím vo väčšinu, ktorá od verejných funkcionárov chce, aby sme nastavili transparentné podmienky podnikania, a oni už v týchto transparentných podmienkach budú súťažiť. A potom tu máme podnikateľov, ktorí vedia podnikať iba v spojitosti s politikmi, v spojitosti so špičkami vlády, ktorí vedia podnikať iba systémom ruka ruku myje, iba systémom zmanipulovaných tendrov o komunikácii. O jednom z nich som včera vo svojom vystúpení aj hovoril. Viete, potom tu máme príbehy, ktoré svedčia skôr o oligarchickej demokracii v podaní strany SMER. Pán predseda parlamentu ešte ako majiteľ firmy Fakon a konateľ firmy Fakon sa pokojne nechal oddlžiť akciovou spoločnosťou Veriteľ, a. s., pretože mal obrovské existenčné problémy, ale práve potom predstavitelia SMER-u túto akciovú spoločnosť kritizujú. Fakon sa potom zmenil na Martek Medical, na Medical Group a teraz ho vlastnia dve schránkové firmy, jedna v Belize a druhá na Cypre, ktoré prostredníctvom nominantov strany SMER, ktorej vysokým predstaviteľom je pán Paška, je špičkou tejto strany, organizovane tunelujú slovenské zdravotníctvo. Tak čo to je? Putinovská oligarchia? Takto funguje Slovensko? Toto potrebujeme odmietnuť a zmeniť to na normálnu demokraciu západného typu, kde verejní funkcionári majú nastaviť pravidlá hry a v nich majú podnikateľské subjekty súťažiť.
P. Hrušovský, podpredseda NR SR: (2002-05-29):
(Hlasovanie.) 112 prítomných, 93 za, 3 proti, 11 sa zdržalo, 5 nehlasovalo. Návrh sme schválili. M. Mesiarik, poslanec: Pán podpredseda, to boli všetky pozmeňujúce návrhy, ktoré odzneli v rozprave.
Mikloško, Jozef, poslanec NR SR (2014-12-11):
Ja si ešte dovolím povedať takú malú kázeň, prepáčte. Ale keď si hovoril o tej reholi, že je tvrdá a jedna z najťažších reholí, tak ja by som chcel povedať, že napríklad v kresťanskej reholi mnísi majú veľa problémov aj starostí, ale keď ich nahnevá šéf kláštora, idú do druhého, môžu sa žiadať. Aj priora každé dva, tri, štyri roky vymenia alebo zvolia nového. V manželstve to neni možné a je to správne, že to neni možné. Včera som bol 6.30 na rorátoch v Svätom Jure, pán farár nám dal také lístky, kde bolo napísané, že v utorok sa nesmieme povadiť s manželkou. Tak som to už manželke skromne povedal a ona mi povedala, že však aj tak si neni celý deň doma, takže to ľahko splníme. Ešte chcem povedať, že v manželstve, toto je teraz vážne, musíme rozvíjať prosociálne cítenie. Ako dieťa keď ho nezískate, tak budete celý život len ja, ja, ja, na to myslieť. Trebárs do manželstva ešte takto môžete myslieť, ale v manželstve už musíš myslieť na ty a oni a to svoje ja je vlastne mimo. Keď to takto nemyslíte, tak to zle dopadnete. Môj brat Marián hovorí, že treba mať aj sklerózu v manželstve, treba rýchlo zabudnúť, čo bolo včera, a treba sa tešiť z každého nového dňa. Každý deň znova začínať. Proste keď si stále, donekonečna vyčítame svoje minulé hriechy alebo minulé rodiny a tak ďalej, tak to, samozrejme, rýchlo skončí. Ďakujem.
Vážny, Ľubomír, podpredseda vlády SR pre investície (2013-10-29):
Ďakujem. Vážený pán podpredseda Národnej rady Slovenskej republiky, vážené pani poslankyne a páni poslanci, dovoľte mi, aby som v zastúpení predsedu vlády Slovenskej republiky ospravedlnil k bodu rokovania písomné odpovede na interpelácie a interpelácie z 29. 10. 2013 neprítomných ministrov a oboznámil vás s ich zastupovaním, neprítomných členov vlády a oboznámil vás s ich zastúpením. Neprítomný je predseda vlády Robert Fico, ktorý je momentálne na prijatí, má akciu prijatie prezidenta Francúzska, zastupuje ho Robert Kaliňák, ktorý je na výbore a každú chvíľu príde. Neprítomný je Miroslav Lajčák, ktorý je tiež zúčastnený na návšteve prezidenta Francúzska, zastupuje ho Peter Kažimír. Neprítomný je Martin Glváč, ktorý má prijatie ministra obrany Brazílie, zastupuje ho Tomáš Borec a neprítomný je Marek Maďarič, ktorý má momentálne medzinárodné pracovné stretnutie na medzinárodnej úrovni a zastupuje ho pán Dušan Čaplovič. Pán podpredseda, ďakujem, skončil som.
Krúpa, Juraj, poslanec NR SR (2020-09-18):
Ďakujem veľmi pekne, pán predsedajúci. Dávam procedurálny návrh na presunutie dvoch bodov neverejného rokovania Národnej rady Slovenskej republiky, ktoré sú vedené ako bod č. 60 a 61 v schválenom programe schôdze, ide konkrétne o Správu o plnení úloh Vojenského spravodajstva za rok 2019 a Správu o činnosti Slovenskej informačnej služby za rok 2019, mali byť prerokované dnes o deviatej, aby sa presunuli na prerokovanie Národnej rady Slovenskej republiky na budúci piatok 25. septembra o 9.00. To je, je to z dôvodu dlhodobo plánovaných pracovných aktivít predkladateľov.
P. Paška, predseda NR SR: (2007-10-23):
(Hlasovanie.) 141 prítomných, 82 za, 6 proti, 46 sa zdržalo, 7 nehlasovalo. Tento bod sme schválili.
Bašistová, Alena, poslankyňa NR SR (2017-11-30):
Ďakujem veľmi pekne. Áno, súhlasím s tým, že názory sa rôznia a existujú rôzne typy projektov. Ja môžem reagovať len na základe vlastnej skúsenosti, keď som robila generálnu riaditeľku a riešili sme teda projektových manažérov v rámci národných projektov, tie boli zväčša na dva roky. A musím povedať, že na tých projektoch robili buď ľudia, ktorí boli zamestnancami Európskeho sociálneho fondu, čiže mali zmluvy na doby neurčité, alebo boli zamestnanci, ktorí boli zamestnancami verejnej správy, a 90 % z nich mali takisto zmluvy na doby neurčité, čiže boli len presunutí na daný národný projekt. A zvyšní, ktorí pribudli na ten národný projekt, tak boli mladí ľudia, ktorí mali záujem pracovať na tom národnom projekte počas dvoch rokov a potom odchádzali. Takže je možné, že existujú teda aj iné prípady, otázkou je, aké je to percento. Ďakujem.
Kavecká, Monika, poslankyňa NR SR (2021-12-08):
Ďakujem veľmi pekne za slovo. Pán poslanec Tomáš, toto vaše vystúpenie v pléne mi evokovalo naozaj vaše posledné relácie, kde dookola, dookola a dookola, ixkrát omieľané frázy a názory, ktoré sú tak výrazne populistické. Skôr som očakávala, že v rámci toho, že strana HLAS je taký sociálny demokrat, tak vystúpite a poviete v podstate, že teda ako viac motivovať tých dôchodcov, že to možnože nie je dobrý návrh, že proste že celkovo by sme im mohli dať viac, a podporiť teda to rozhodnutie vlády, ako zabezpečiť našich dôchodcov, aby sme naozaj mali ten cit a aby sme mohli ochrániť našich dôchodcov na zdraví a životoch. Viete, spomenuli ste tu všetko to, klamstvá a tie veci, ktoré ste naozaj s takým výsmechom podsúvali. Mne je úprimne ľúto, že ste si nevážili tú snahu vlády a jej poslancov aj všetkých ľudí, ktorí sa naozaj úprimne snažia na to, aby sme, o to, aby sme tu vlastne vytvorili taký ten aj pokoj, aj zvládanie tej situácie, akože možnože nie politicky, ale tak zdravotnícky. Ja budem rozprávať o tom zdravotníctve. Viete, to testovanie keď spomínate, prepáčte, ale skutočne je to také nemorálne, rozprávať z vašich úst o testovaní. Ja som teda pretestovala, niekoľko tisíc testov som urobila, keď nám horelo mesto Nitra, keď nám horela Orava, boli to naozaj tie adekvátne, účinné kroky, ktoré výrazne zlomili tú krivku nakazenosti, tak, prosím vás pekne, povedzme aj pravdu. A ešte aj úplne pokojne vám teda poviem, že keď si pamätáte, že my nepočúvame odborníkov, spomeňte si, keď ste boli hovorcom Úradu vlády a keď sme naozaj prosili a žiadali ako zdravotníci o zmenu, čo sme dostali. Ďakujem veľmi pekne.
Marcinková, Vladimíra, poslankyňa NR SR (2020-04-07):
Dobrý deň. Zvolávam schôdzu výboru pre ľudské práva a národnostné menšiny v miestnosti č. 33, kde sme sa stretli aj naposledy, o 13.00 hod. Ďakujem.
M. Hort, podpredseda NR SR: (2008-06-17):
Slovo má pán poslanec Petrák.
B. Bugár, podpredseda NR SR: (2004-05-13):
(Hlasovanie.) Prítomných je 134 poslancov, za návrh 94, proti 30, zdržalo sa 10. Konštatujem, že Národná rada schválila vládny návrh zákona o transformácii Slovenskej pošty, štátny podnik, aj s pozmeňujúcimi návrhmi. Pristúpime k hlasovaniu o návrhu na vyslovenie súhlasu Národnej rady Slovenskej republiky s Protokolom o pristúpení Európskeho spoločenstva k Medzinárodnému Dohovoru EUROCONTROL o spolupráci v záujme bezpečnosti letovej prevádzky zo dňa 13. decembra 1960 v znení nesledujúcich úprav a Dodatkov zjednotených v Protokole zo dňa 27. júna 1997 (tlač 622). Pán poslanec Vážny, nech sa páči, máte slovo.
Pfundtner, Edita, poslankyňa NR SR (2015-09-23):
Ja ďakujem veľmi pekne za všetky reakcie. Vidím, že som riadne rozvírila hladinu už aj o takomto čase pred hlasovaním. Pán kolega Jarjabek, myslím si, že ma beriete vážne, lebo keby ste ma nebrali vážne, tak ten pozmeňujúci návrh dneska nepodáte a ste uverili tomu, čo som ja hovorila vo výbore, za čo vám veľmi pekne ďakujem. A pokiaľ ide o moje pripomienky k tomu, že prečo by som bola rada, keby to tam zostalo. Však ja som to asi veľmi zrozumiteľne zdôvodnila. Ja chcem nechať tým rádiám naozaj tie zadné dvierka. Tie zadné dvierka, aby to nebolo až také úzke. A viete čo, napriek tomu ako právnik si uvedomujem, že ak tam zostane to ustanovenie, ktoré vy dávate preč, tak ten zákon bude vágny, všeobecný, ťažko aplikovateľný, v praxi ja si neviem dobre predstaviť, že ako by sa odkontrolovali tie kvóty, resp. tie trvalé pobyty. Takže toto je asi potom na dlhšiu diskusiu, ale vy ste ma pozorne počúvali aj tam, a ak ste ma počúvali pozorne aj teraz, tak určite ste pochopili to, čo som chcela povedať. Ostatným kolegom ďakujem veľmi pekne za podnetné pripomienky. Možno ešte pánovi Viskupičovi by som si dovolila dať do pozornosti príklad Nemecka. Nemecko napríklad nemá žiadne kvóty. Tam vysielanie nemeckých hudobných diel v rádiách predstavuje 10 %. A verte či nie, pán poslanec, predajnosť CD nosičov od nemeckých autorov je vo výške 55 % z celkových predaných CD nosičov. Ja neviem, vy odkiaľ čerpáte, ale ja mám tieto zdroje. Ak mi poviete, že aké vy máte zdroje, tak ja sa nabudúce napojím na tie vaše a možno sa pri tých číslach niekde aj stretneme. A pokiaľ ide o kvóty, ja ich znižujem, neruším.
P. Frešo, poslanec: (2008-07-03):
V tejto súvislosti sa chcem na vás obrátiť, pán predseda, aby ste zabezpečili prítomnosť interpelovaného podľa § 130 ods. 4.
Hrnčiar, Andrej, podpredseda NR SR (2019-06-19):
Ďakujem. Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Budeme pokračovať zajtra o 9.00 hodine ráno bodmi ministra, plánovanými bodmi ministra hospodárstva. (Prerušenie rokovania o 19.02 hodine.)
Viskupič, Marián, poslanec NR SR (2020-04-07):
Ďakujem za slovo, pán predsedajúci. Tak v rozprave vystúpili 5 poslanci, jeden pán minister, pričom bol podaný jeden pozmeňujúci návrh. Pán predsedajúci, prosím, dajte hlasovať o podanom pozmeňujúcom návrhu pána poslanca Ladislava Kamenického.
P. Hrušovský, podpredseda NR SR: (2002-03-20):
(Hlasovanie.) 71 prítomných. Pán poslanec Finďo sa hlásil ešte. P. Finďo, poslanec: Vážený pán predsedajúci, v rámci procedurálneho návrhu sťahujem návrh na vydanie zákona, ktorým sa mení a dopĺňa zákon č. 311/2001 Z. z. Zákonník práce, vzhľadom na to, že bol prijatý pozmeňujúci návrh poslanca Pavla Prokopoviča k tlači 1306, ktorého jedna časť je totožná s mnou predkladaným návrhom.
Ďuriš Nicholsonová, Lucia, podpredsedníčka NR SR (2017-04-06):
Šesť pánov poslancov a poslankýň sa prihlásilo s faktickou poznámkou na vaše vystúpenie, pán poslanec Muňko. Končím možnosť prihlásiť sa s faktickou poznámkou. Pán poslanec Mihál, nech sa páči.
Brocka, Július, poslanec NR SR (2011-07-12):
Dajte, prosím, hlasovať o bode 14 so stanoviskom gestorského výboru schváliť.
J. Vaľová, poslankyňa: (2007-07-02):
Po prvé. V novelizačnom bode 7 § 7 odsek 6 znie: „Inšpektorát práce je povinný a) bezodkladne preskúmať odôvodnenosť požiadavky odborového orgánu na prerušenie práce podľa osobitného predpisu, b) zakázať osobné vykonávanie odborných úloh bezpečnostného technika alebo autorizovaného bezpečnostného technika fyzickej osobe, ktorá je zamestnávateľom, alebo štatutárnemu orgánu zamestnávateľa, ktorý je právnickou osobou, za podmienok ustanovených osobitným predpisom.“ Po druhé. Novelizačný bod 9 znie: „V § 12 ods. 2 písmeno f) znie: „f) zakázať prácu tehotných žien, matiek do konca 9 mesiaca po pôrode, dojčiacich žien, fyzických osôb mladších ako 18 rokov veku a iné práce a činnosti, ak sa vykonávajú v rozpore s osobitnými predpismi“.“ Po tretie. Za novelizačný bod 9 sa vkladá nový novelizačný bod, ktorý znie: „V § 12 ods. 2 písm. j) 2. bode sa na konci pripájajú tieto slová: „a ods. 6 písm. b)“.“ Po štvrté. Za novelizačný bod 11 sa vkladá nový novelizačný bod, ktorý znie: „V § 21 ods. 2 sa za slová „v § 7 ods. 3 písm. d), e) a i)“ vkladá čiarka a slová „ods. 6 písm. b)“.“ V súvislosti s navrhovanými zmenami je potrebné vykonať aj prečíslovanie novelizačných bodov. Poprosím, pán spravodajca, aby ste tento pozmeňujúci návrh vybrali na samostatné hlasovanie. Ďakujem.
P. Hrušovský, predseda NR SR: (2004-11-30):
Otváram rokovanie 33. schôdze Národnej rady Slovenskej republiky. Prosím, páni poslanci, aby ste sa prezentovali stlačením tlačidla na vašom hlasovacom zariadení a tým osvedčili svoju prítomnosť na rokovaní 33. schôdze Národnej rady. (Prezentácia.) 111 prítomných poslancov. Konštatujem, že Národná rada Slovenskej republiky je uznášaniaschopná. Chcem vás informovať, že na rokovaní 33. schôdze overovateľmi budú poslanci Jozef Heriban a Igor Federič, ich náhradníkmi Tomáš Galbavý a Milan Urbáni. Ďalej vás chcem informovať, že o ospravedlnenie svojej neúčasti na dnešnom rokovacom dni požiadal pán poslanec Murgaš a na zahraničnej pracovnej ceste sú pán podpredseda Národnej rady Viliam Veteška a poslanci Ján Drgonec, Róbert Madej, Vojtech Tkáč a Rudolf Žiak. Pristúpime teraz k schvaľovaniu programu 33. schôdze , ktorý vám bol podľa § 24 ods. 1 zákona o rokovacom poriadku rozdaný do lavíc. Pýtam sa prítomných pánov poslancov, či má niekto návrhy na zmenu alebo doplnenie rokovania 33. schôdze Národnej rady. Pán poslanec Banáš. J. Banáš, poslanec: Pán predseda, na poslednej minuloročnej schôdzi zaznelo v tejto sále formou piesne duchovné slovo, myslím, že by sme mohli založiť peknú tradíciu a v predvianočnom čase pozývať do parlamentu významné osobnosti spoločenského života. Určite má Slovensko veľa ľudí, ktorých by sme mali pozorne počúvať. Dovoľte preto, aby som navrhol v zmysle § 21 ods. l rokovacieho poriadku zaradiť do programu tejto schôdze vystúpenie väzňa jáchymovských baní, disidenta komunistického režimu i katolíckej cirkvi, ochrancu chudobných, skvelého človeka otca Antona Srholca. Jeho vystúpenie navrhujem zaradiť ako posledný bod programu tejto schôdze. Ďakujem.
Bugár, Béla, podpredseda NR SR (2018-09-20):
Nech sa páči, prezentujme sa a hlasujme o bode 8. (Hlasovanie.) Prítomných 132, proti 55, zdržalo sa 77 poslancov. Bod 8 sme neschválili. Nech sa páči.
Paška, Pavol, predseda NR SR (2012-06-20):
Hlasujeme. (Hlasovanie.) 143 prítomných, 131 za, 12 sa zdržalo. Máme súhlas, budeme hlasovať o návrhoch.
Podmanický, Ján, poslanec NR SR (2012-10-25):
Hlasujeme o 16. bode návrhu pána poslanca Mihála.
Hrnčiar, Andrej, podpredseda NR SR (2020-02-21):
Ďakujem. Prosím určeného spoločného spravodajcu z výboru pre ľudské práva a národnostné menšiny poslanca Juraja Soboňu, aby informoval Národnú radu o výsledku rokovania výborov o tomto návrhu vlády.
Svrček, Miloš, poslanec NR SR (2022-10-06):
Ďakujem za slovo. A ďakujem, pán minister, aj za odpoveď na túto otázku. Neviem, či máte informáciu, pred pár mesiacmi bolo aj rokovanie školského výboru, ktorý prijal uznesenie a vyzval vtedajšieho pána ministra Gröhlinga, aby sa venoval tejto téme a možno otvoril aj otázku tretej povinnej vyučovacej hodiny telesnej výchovy v rámci toho týždňa na základných a stredných školách. Preto ja by som sa chcel aj doplňujúcu otázku opýtať, či budete tlačiť na to, aby bolo v budúcnosti predmetom rokovania vlády Slovenskej republiky aj rokovanie k tomuto, k tejto otázke zavedenia tretej povinnej vyučovacej hodiny telesnej výchovy. Ďakujem.
Blanár, Juraj, podpredseda NR SR (2022-06-15):
Vážené panie poslankyne, páni poslanci, keďže tento technický problém sa odstraňuje, o ktorom som hovoril, medzitým prišiel pán predkladateľ, za bod číslo 47, a preto sa chcem spýtať, či je všeobecný súhlas, aby sme mohli tento bod, keďže je prítomný pán predkladateľ, prerokovať. Je všeobecný súhlas? (Súhlasná reakcia pléna.) Áno. Tak budeme teda pokračovať bodom 47, ktorý sa všeobecným súhlasom dostáva do poradia, a je to návrh poslancov Národnej rady Slovenskej republiky Rastislava Schlosára, Petra Krupu a Stanislava Mizíka na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov. Tento návrh je pod parlamentnou tlačou 1045. Návrh na pridelenie výborom je v rozhodnutí 1800, 1087, pardon. Udeľujem slovo pánovi poslancovi Stanislavovi Mizíkovi, ktorý za skupinu poslancov tento návrh prednesie v snemovni. Nech sa páči, pán poslanec. (Rokovanie o návrhu poslancov Národnej rady Slovenskej republiky Rastislava Schlosára, Petra Krupu a Stanislava Mizíka na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov , tlač 1045.)
Pellegrini, Peter, predseda NR SR (2015-06-15):
Ďakujem pekne. S reakciou na faktické poznámky pán poslanec Mičovský.
Bugár, Béla, podpredseda NR SR (2016-10-12):
Prezentujme sa a hlasujme o návrhu pani poslankyne Kiššovej. (Hlasovanie.) Prítomných 135 poslancov, za 47, proti 39, zdržalo sa 49 poslancov. Konštatujem, že návrh sme neschválili.
Klus, Martin, podpredseda NR SR (2019-12-05):
Ďakujem, pán podpredseda vlády. Máme 17 sekúnd na doplňujúcu otázku, tak nech sa páči, pán poslanec.
Kuffa, Filip, poslanec NR SR (2021-11-11):
Vy idete vyvolať vojnu s národom. Ešte raz to zopakujem, idete vyvolať vojnu s národom. Tu dvíhate pokuty, vo všeobecnosti dvíhate tlak na obyvateľov, nútite ich k očkovaniu, lotéria vám nepomohla, tak teraz cez kadejaké takéto opatrenia ľudí tlačíte do kúta. V debate ste to mali povedané jasne, normálnym prístupom by ste dosiahli viac ako týmto násilným nútením. Miera nespokojnosti obrovská a prijatím takýchto zákonov a tých ďalších reforiem, ktoré tu máte pripravené, tá agresivita narastie ešte viac, preto na vás apelujem, začnite byť už konečne normálni a prestaňte tu zavádzať metódy liberálneho fašizmu.
Viskupič, Jozef, poslanec NR SR (2015-10-06):
... keďže vieme zvládnuť pri voľbách čím ďalej viac politických subjektov a ich či už povinné zobrazovanie ich politickej reklamy, resp. aj zadávanie komerčnej reklamy, tak mali by sme tieto isté parametre preniesť aj na konanie referenda. Dokonca si myslím, že by sme mali rozmýšľať aj nad tzv. petičným právom, pretože aj keď niekto zbiera podpisy a chce dostať svoj podnet alebo návrh do pléna parlamentu, čiže musí vyzbierať stotisíc podpisov, viem si predstaviť, že vzniknú takisto rôzne názorové skupiny. Chcem teda, aj keby tento návrh neprešiel, aby sa kompetentní, či už z výboru pre kultúru a médiá, a tam viem, že vládne zhoda, minimálne v tej odbornej časti, že budeme musieť prijať nejakú normu na to, aby sme kampane pri referende a zároveň vysielanie médií pri referende nejakým spôsobom upravili, to isté sa týka ďalšej otázky, tzv. petičného práva a čím skôr legislatívnu dieru, ktorú máme pri nastavení nášho mediálneho sveta, ak sa bavíme o kampani na referendum, zalepili. Preto chcem vás poprosiť, aby tento návrh zákona, ktorý zatiaľ rieši aspoň verejnoprávne médium alebo médium verejnej služby, bol prijatý a následne sa zamerali komplexne na celý svet našich médií, a to aj v oblasti konania referenda, aj v oblasti zberu petícií a prejednávania petícií v tomto pléne parlamentu. Ďakujem za pozornosť.
L. Szigeti, poslanec: (2009-06-25):
Nestačí postupovať v zmysle zákona, ale myslím si, že treba konať v zmysle zákona a vaše konanie nevidím. Vaše konanie nevidia žiaci, nevidia rodičia, nevidia riaditelia škôl, ani zriaďovatelia a, bohužiaľ, nevidíme to ani my, poslanci Národnej rady Slovenskej republiky. Prečo nepostupujete skutočne tak a nepreukážete už konkrétnymi výsledkami, konkrétnymi učebnicami, v ktorých sú geografické názvy uvedené dvojjazyčne, aby verejnosť mohla byť spokojná? Prečo nedoprajete žiakom týchto škôl, rodičom týchto škôl, aby získavali plnohodnotné vzdelávanie v materinskom jazyku? Prečo nedoprajete týmto žiakom, aby si osvojili svoj materinský jazyk aj v oblasti geografických názvov? Myslím si, že tak ako to patrí ostatným žiakom, ostatným obyvateľom v tejto krajine, že sa môžu vzdelávať v materinskom jazyku, toto právo by malo platiť aj žiakom národnostných škôl. Ďakujem.
Janíková, Mária, poslankyňa NR SR (2013-11-27):
Ja by som len v krátkosti chcela k osobitnému príjemcovi. Ako osobitný príjemca je nástroj, ktorý veľa pomôže hlavne pri tých neprispôsobivých a rómskych občanoch, kedy naozaj tá úžera a všetky tieto veci, že nemajú možnosť a schopnosť rozpočtovať si svoje vlastné príjmy, tak tento osobitný nástroj, ja môžem povedať z praxe, že je veľmi vítaný. My v meste Partizánske sme takto 180 rodín týmto nástrojom osobitného príjemcu donútili platiť nájomné, platiť elektriku, platiť plyn. Čiže my sme vyčistili si mesto a naozaj ja by som uvítala, keby aj ostatné obce a ostatné samosprávy tohto osobitného príjemcu prakticky praktizovali, lebo je ich málo. Ten zákon neviem koľko rokov už funguje, ale naozaj ten osobitný príjemca je dobre postavený. Možno také maličké zmeny by sa tam mohli spraviť. Ale to, že sa zabránila úžera, môžem povedať toľko k tomu, že napr. tie ženy nám plakali, nedávajte mi tie peniaze hneď, dajte mi ich na desaťnásobky alebo kúpte toto, toto. Čiže zo 180 rodín rómskych my v malom meste máme takto poriešených už viac rokov. Čiže toto by som považovala za niečo, čo by malo zostať. A čo sa týka tohto vášho návrhu, je to pre mňa novinka ako. To je trošku na takú väčšiu, širšiu debatu. Nepočula som, že sa vyplácali dávky dvakrát, takže spätne.
I. Štefanec, poslanec: (2010-01-20):
Dovoľte mi pripomenúť tiež, že bola to vláda pána Mikuláša Dzurindu, ktorá zoštíhlila počet členov z 22 na 16 a bola to vláda pána Roberta Fica, ktorá si dala za záväzok znížiť počet štátnych úradníkov o 20 % a všetci dobre vieme, že k tomuto sľubu ani k tomuto splneniu vlastného nariadenia neprišlo. Teraz sa chce len prekryť tento nesplnený sľub a neschopnosť vlády plniť vlastné uznesenia len ďalšími sľubmi, ďalšími záväzkami, aby šetril niekto iný, lebo tento návrh je o tom, že táto vláda šetriť nebude. Ďakujem.
B. Bugár, podpredseda NR SR: (2004-07-06):
Pán poslanec Nagy, vy ste neboli zvolený síce do Európskeho parlamentu, ale predpokladám, že nám máte čo povedať. Nech sa páči. (Smiech.)
Vaľová, Jana, poslankyňa NR SR (2013-03-20):
Teraz poprosím, pán predseda, dajte hlasovať o druhom návrhu pani poslankyne Nicholsonovej.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 145 poslancov, za 131, proti žiadny, nezdržal sa nikto, nehlasovalo 14. Konštatujem, že sme tento návrh schválili. Nasleduje hlasovanie v prvom čítaní o návrhu poslancov Krištúfkovej a Hlinku na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa, tlač 1180, bod 34 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Márii Šofranko, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Petry Krištúfkovej a Jozefa Hlinku na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1180.)
Paška, Pavol, predseda NR SR (2013-02-05):
Pardon, otváram, pardon, pán spravodajca, otváram, sme v treťom čítaní . Otváram rozpravu. Ospravedlňujem sa. Nemám prihlášku do rozpravy. Vyhlasujem ju za skončenú. A teraz, pán spravodajca.
Bugár, Béla, podpredseda NR SR (2018-12-04):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 145, za 86, zdržalo sa 59 poslancov. Tieto body zo spoločnej správy sme schválili. Nech sa páči.
Laššáková, Jana, podpredsedníčka NR SR (2013-04-16):
Pán poslanec Zajac, nech sa páči.
J. Burian, poslanec: (2009-10-21):
Uvedené výbory tento vládny návrh zákona prerokovali v stanovenom termín. Z výborov vyplynulo päť pozmeňujúcich návrhov, pričom gestorský výbor odporúča Národnej rade hlasovať spoločne o bodoch 1 až 5 s odporúčaním gestorského výboru schváliť ich. Zároveň gestorský výbor Národnej rady Slovenskej republiky pre financie, rozpočet a menu odporúča Národnej rade vládny návrh zákona o orgánoch štátnej správy v oblasti daní a poplatkov a o zmene a doplnení ďalších zákonov schváliť s pozmeňujúcimi a doplňujúcimi návrhmi. Zároveň gestorský výbor určil poslanca Jozefa Buriana za spoločného spravodajcu a súčasne ho poveril 1. predniesť spoločnú správu výborov na schôdzi Národnej rady a 2. navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem, pán predsedajúci, skončil som, prosím, otvorte rozpravu.
Hrnčiar, Andrej, podpredseda NR SR (2016-10-25):
Pán poslanec Vašečka.
Pellegrini, Peter, predseda NR SR (2015-11-24):
Prezentujme sa a hlasujme. (Hlasovanie.) Prítomných 138 poslancov, za hlasovalo 137 poslancov, zdržal sa 1 poslanec. Konštatujem, že návrh uznesenia na vyhlásenie obce Turany za mesto sme schválili. Pán poslanec Kondrót, prosím, uveďte hlasovanie v prvom čítaní o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov (tlač 1851). Nech sa páči, pán poslanec.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 145 poslancov, za 100, proti 23, zdržalo sa 20, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na prerokovanie. Nech sa páči, pani poslankyňa.
Senko, Ján, poslanec NR SR (2013-03-13):
Pani predsedajúca, teraz dajte hlasovať o druhom bode pozmeňujúceho návrhu pána poslanca.
Grendel, Gábor, podpredseda NR SR (2020-03-25):
Skôr, ako ukončím rozpravu, s procedurálnym návrhom pán poslanec Kotleba.
V. Veteška, podpredseda NR SR: (2005-05-11):
J. Banáš, poslanec: Dnes mám nejakú náladu na faktické. Len chcem povedať, že je príznačné, že najpesimistickejší vo vzťahu k Únii sú ľavica, Komunistická strana a pravica konzervatívci. Pre jedných je Únia príliš socialistická, pre druhých je príliš kapitalistická. Možno to trochu odľahčím, ale pripomína mi to troška situáciu v Škótsku, tam údajne poklesol predaj chladničiek, lebo Škóti sa hádajú o tom, že keď sa tá chladnička zatvorí, či vo vnútri svieti svetlo alebo či je tam tma. A debatujú o tom, či tie klobásy sú osvetlené, alebo tmavé. Mne to pripadá, že my si sami zabúchavame, tieto názory, dvere do tej chladničky, do tej Únie. Tá ústava je predsa inštrument, ktorý nám ide otvoriť dvere síce do istého neznáma, ale mám pocit a hlboké presvedčenie, že by sme sa mali postaviť troška s väčšou občianskou odvahou k tomuto, pretože ak tam vôbec nevstúpime, lebo jednoducho treba povedať, že ak sa zmluva neschváli, a to platí teraz aj na referendá vo Francúzsku a v ďalších krajinách, bude to veľmi vážny dôsledok pre Úniu. A nemyslím si, že by Slovenská republika mala byť medzi tými krajinami, ktoré budú figurovať na zozname tých, ktorí ústavu neschválili.
Hrnčiar, Andrej, podpredseda NR SR (2017-09-07):
Ďakujeme. Takže otázka č. 3 je od pána poslanca Ondreja Dostála podpredsedovi vlády Slovenskej republiky pre investície a informatizáciu Petrovi Pellegrinimu: „Prečo ste pri rokovaní o doméne sk nevyužili výhodnú pozíciu štátu v rokovaní so súkromnou spoločnosťou SK-NIC, ktorá bola závislá od vášho podpisu, a nevyrokovali pre štát lepšie podmienky, napríklad reálnu vypovedateľnosť zmluvy, prípadne vyšší finančný odvod z registrácie domén pre štát? Prečo neboli akceptované pripomienky komunity z internetovej petície nasadomena.sk, ktorú podpísalo takmer 10-tisíc ľudí? Ako ste spokojný s prevodom správy národnej domény na zahraničnú firmu?“
Hrnčiar, Andrej, podpredseda NR SR (2016-12-06):
Pýtam sa, či sa chce niekto prihlásiť do rozpravy ústne. Končím možnosť nahlásiť sa ústne do rozpravy. Štyria prihlásení do rozpravy. Päť prihlásených do rozpravy. Nech sa páči, pán poslanec Choma.
Hrnčiar, Andrej, podpredseda NR SR (2019-06-19):
Pán poslanec Drobný.
J. Brocka, poslanec: (2008-12-08):
Pani kolegyňa, spojili ste so mnou aj meno pani Schmögnerovej, tak to chcem len napraviť, aby ste boli v obraze. Pani Schmögnerová, ona nebola z KDH, aj keď sme boli chvíľočku kolegovia vo vláde, pani Schmögnerová je kolegyňou vašich koaličných partnerov, čiže to musíte sa potom obrátiť s výhradami na opačnú stranu. Pán kolega Rafaj, priznám sa, že vášmu chaotickému vystúpeniu som nerozumel. Len vám pripomínam, odvolávame teraz a vyslovujeme nedôveru ministrovi Januškovi, vášmu ministrovi. Nehovoríme o Mikulášovi.
K. Sárközy, poslankyňa: (2005-09-23):
Prvý pozmeňujúci návrh som predložila ja. Dajte, prosím, hlasovať. Budeme hlasovať o všetkých bodoch spolu.
K. Tóthová, poslankyňa: (2001-10-17):
A opakujem, koncentrovať hlasovanie v určitý deň na určitú hodinu, ako je v zákone uvedené na 18.00 hodinu, je podpora neúčasti poslancov na rokovaní. Jediný spôsob, ako budú prinútení poslanci byť v parlamente na rokovaní, je, že o každom zákone, ako sa prerokuje, bude sa o ňom hlasovať a ešte aj o odložení hlasovania sa musí hlasovať... (Zaznel zvuk časomiery.)
Kollár, Boris, predseda NR SR (2021-06-24):
Pán poslanec Kuffa, skončili ste? Ďakujem pekne. Ďalej vystúpi pán Ta... pani poslankyňa Romana Tabák, nech sa páči, pani poslankyňa, máte slovo.
B. Bugár, podpredseda NR SR: (2004-09-21):
L. Polka, poslanec: Vážený pán podpredseda, vážený pán minister, dámy a páni, dovoľte, aby som vám predložil v mene skupiny poslancov pozmeňujúci návrh k vládnemu návrhu zákona o rozsahu zdravotnej starostlivosti uhrádzanej na základe verejného zdravotného poistenia a úhrada za služby súvisiace s poskytovaním zdravotnej starostlivosti, tlač 650. Ide o prílohu Indikačný zoznam pre kúpeľnú starostlivosť v tabuľkovej časti 11, ženské choroby a navrhujeme v časti 11/3 vypustiť slová „závažných rekonštrukčných“ a potom v stĺpci úhrada z verejného zdravotného poistenia písmeno b) nahradiť písmenom a). Ide o veľmi vážne civilizačné ochorenia, rozsah a hlavne by som povedal, rozsah zdravotníckej starostlivosti uhrádzanej ženami, ktorým by bola poskytovaná takáto zdravotná starostlivosť, by znemožňovala rýchly návrat do spoločenského uplatnenia a hlavne by im bránila v plnení ďalších povinností ako žien a predovšetkým žien matiek. Ďakujem pekne za porozumenie.
Érsek, Árpád, minister dopravy a výstavby SR (2019-03-27):
Ďakujem za slovo. Vážená pani predsedajúca, kolegyne, kolegovia, dovoľte mi, aby som uviedol návrh riešenia súčasného stavu obchodnej spoločnosti Letisková spoločnosť Žilina, a. s., ktorým sa, ktorým je realizácia zámeru odplatného prevodu časti majetkovej účasti štátu, ktorá predstavuje 65,52 % na základnom imaní obchodnej spoločnosti Letiskovej spoločnosti Žilina, a. s., na Žilinský samosprávny kraj, ktorý je súčasným menšinovým akcionárom spoločnosti. Vláda Slovenskej republiky predmetný návrh prerokovala dňa 6. februára 2019 a prijala k nemu uznesenie č. 56/2019. Návrh bol prerokovaný a schválený Výborom Národnej rady Slovenskej republiky pre hospodárske záležitosti dňa 21. marca 2019. Ministerstvo dopravy a výstavby Slovenskej republiky sa dlhodobo snaží riešiť nepriaznivú finančnú situáciu Letiskovej spoločnosti Žilina, a. s., v spolupráci so Žilinským samosprávnym krajom ako minoritným akcionárom. Výsledkom spoločného rokovania ministerstva dopravy a výstavby a Žilinského samosprávneho kraja je vôľa oboch akcionárov realizovať prevod časti majetkovej účasti štátu na Žilinský samosprávny kraj. Po prevode časti majetkovej účasti štátu bude regionálna samospráva v rámci svojich možností priamo zainteresovaná na prosperite a rozvoji letiska v súlade s potrebami regiónu. Predmetný prevod časti majetkovej účasti štátu bol posúdený aj z pohľadu pravidiel štátnej pomoci prostredníctvom posúdenia testu štátnej pomoci a zámer prevodu bol schválený aj zastupiteľstvom Žilinského samosprávneho kraja. Celý proces realizácie prevodu majetkovej účasti štátu je potrebné uskutočniť v súlade s § 41 ods. 1 zákona 92/1991 Zb. o podmienkach prevodu majetku štátu na iné osoby v znení neskorších predpisov, v zmysle ktorého je potrebné predložiť vláde Slovenskej republiky na schválenie a Národnej rade na prerokovanie zoznamy majetkových účastí štátu na podnikaní iných právnických osôb zahrnutých do prevodu majetku. Na základe uvedených skutočností Ministerstvo dopravy a výstavby Slovenskej republiky pripravilo návrh na zaradenie časti majetkovej účasti štátu Letiskovej spoločnosti Žilina, a. s., do zoznamu majetkových účastí štátu na podnikaní iných právnických osôb zahrnutých do prevodu majetku. Jednotlivé kroky súvisiace s prevodom majetkovej účasti štátu podľa zákona 92/1991 Zb. o podmienkach prevodu majetku štátu na iné osoby v znení neskorších predpisov sú premietnuté do úloh v rámci prijatého uznesenia vlády č. 56/2019 zo 6. februára 2019. Ďakujem za pozornosť.
Danko, Andrej, predseda NR SR (2017-12-06):
Žiada si záverečné slovo pán spoločný spravodajca? Súčasne ho žiadam, aby oznámil termín hlasovania o tomto návrhu zákona.
J. Laššáková, poslankyňa: (2003-11-05):
Môj pozmeňujúci návrh sa dotýka čl. I, 33. a 34. bodu. V čl. I, 33. bode v § 24 ods. 2  sa na konci pripájajú tieto slová: „V poslednej vete sa slovo „troch“ nahrádza slovom „piatich“.“ V čl. I, 34. bode v § 25 ods. 4 sa slová „do troch dní“ nahrádzajú slovami „do piatich dní“. Dovoľte mi, aby som svoj pozmeňujúci návrh odôvodnila. Lehota 3 dni  na prevzatie zásielky do vlastných rúk je nedostatočná. Chcela by som citovať doterajšie ustanovenie § 24 správneho poriadku ods. 2, podľa ktorého ak nebol adresát písomnosti, ktorá sa má doručiť do vlastných rúk, zastihnutý, hoci sa v mieste doručenia zdržiava, doručovateľ ho vhodným spôsobom upovedomí, že písomnosť príde znova doručiť v určený deň a hodinu, ak nový pokus o doručenie zostane bezvýsledný, doručovateľ uloží písomnosť na pošte alebo na miestnom národnom výbore a adresáta o tom vhodným spôsobom upovedomí, ak si adresát nevyzdvihne písomnosť do troch dní od uloženia, posledný deň tejto lehoty sa považuje za deň doručenia, aj keď sa adresát o uložení nedozvedel. Táto trojdňová lehota v čase prijímania zákona č. 71/1967 Zb. bola reálna, no dnes sa javí ako nedostatočná z dôvodu, že sa zmenili sociálno-ekonomické pomery a fyzické osoby dnes cestujú za prácou a pracovnými povinnosťami viac ako v minulom období. Preto je nutné z pohľadu rešpektovania práv účastníkov správneho konania chrániť týchto účastníkov a dať im reálny časový priestor na riadne prevzatie rozhodnutí správnych orgánov. Túto zmenu navrhujeme aj napriek tomu, že má byť snaha urýchlenia správneho konania, avšak táto snaha by nemala byť na úkor práv účastníkov konania. Za účelom zjednotenia týchto lehôt pre právnické osoby a fyzické osoby preto tu navrhujem v § 25 ods. 4 tiež, aby sa lehota 3 dní nahrádzala lehotou 5 dní. Prosím vás pekne o podporu môjho pozmeňujúceho návrhu. Skutočne myslím si, že pre ochranu účastníkov konania predĺženie tejto lehoty na 5 dní bude prínosom. Ďakujem pekne.
Podmanický, Ján, poslanec NR SR (2012-10-25):
Keďže boli v rozprave dnes podané návrhy v druhom čítaní, podľa § 83 rokovacieho poriadku budeme hlasovať najskôr o skrátení lehoty na ich hlasovanie.
Jasaň, Viliam, poslanec NR SR (2013-02-13):
Veď zhŕňam, zhŕňam. Vyjadrujem sa ku každému.
Ďurica, Ondrej, poslanec NR SR (2021-11-10):
Ďakujem pekne, pán podpredseda. Ja neviem teraz, či kolegovi Linhartovi neublíži to, že zase ďalší opozičný poslanec reaguje na jeho príspevok v rozprave. Chcem však z môjho pohľadu veľmi fakticky a absolútne vecne, bez akejkoľvek politiky reagovať na to, čo povedal. Naozaj si myslím, že, a videl som aj reportáže v televízii, kde starostovia a primátori komunikovali to, čo sa vlastne udialo, a komunikovali tie jednotlivé prípady, ktoré sa ich dotkli. Ale ja chcem zdôrazniť možno jednu takú myšlienku, ktorá zaznela z úst pána poslanca Linharta, že skutočne si myslím, že otázka bývania je na Slovensku veľmi-veľmi citlivá a ľudí veľmi znepokojuje a že presne toto je svojím spôsobom špecificky na Slovensku hodnotová téma. A bol by som rád, keby, a možno je to ilúzia, ale ja to asi tak naivne vnímam, že myslím si, že skutočne pokiaľ zostane zdravá tá podstata a pokiaľ by schválenie návrhu tohto zákona malo stáť len na tom, že s opozíciou sa nehlasuje alebo sa nepodporujú jej návrhy zákona, tak je to choré. Je to jednoducho nesprávny prístup, pretože otázka bývania je na Slovensku pri neustálych rastoch cien nehnuteľností jedna vážna vec, ktorá má priamy dopad predovšetkým na občanov Slovenskej republiky. Bez ohľadu na politiku, bez ohľadu na to, či to podporí koaličný alebo opozičný poslanec. Toto by malo byť to prvé a posledné, čím by sa mali poslanci v tejto sále zaoberať a čo by malo byť rozhodujúce pri ich stláčaní tlačítka. Toto som chcel povedať a považujem to naozaj za hodnotovú tému, špecificky a obzvlášť na Slovensku. Ďakujem pekne.
Balódi, Ladislav, poslanec NR SR (2018-06-19):
Ďakujem, skončil som.
Baláž, Radovan, poslanec NR SR (2016-09-09):
Ďakujem za slovo, pán predseda. Pán poslanec Galko, na vašu otázku, či mám Boha pri sebe, áno, mám. A práve mi to príde trošku prazvláštne z úst najväčšieho liberálneho politika, ktorý rozpráva o Bohu. Už tu ix-krát zaznelo, neviem, prečo stále spájate rokovanie o novele rokovacieho poriadku s kauzami, ktoré tu spomínate? Ja fakt nerozumiem. Vyšetrujú sa všetky kauzy, ktoré ste spomenuli. S rokovacím poriadkom to nemá nič spoločné. Spájate niečo, čo sa spojiť nedá. A jedna vec, ktorá ma na tom tiež vyrušuje, je to, že už dopredu, teda dopredu deklarujete, že ten rokovací poriadok nebudete naschvál nedodržiavať. Naschvál. Je to norma, ktorú treba dodržiavať, a ja si myslím, že každý normálne sa správajúci politik sa nemá prečo nového rokovacieho poriadku báť. (Potlesk.)
I. Mikloš, podpredseda vlády a minister financií SR: (2003-10-30):
Asi ste tiež, pán poslanec, nepočúvali, keď som čítal svoju odpoveď, pretože vo svojej odpovedi som uviedol, že v roku 2003 prebehlo posledné celoplošné, posledné celoplošné zvýšenie cien. Takže, ak sme sa vyjadrovali k tomu, že zvýšenie v roku 2003 bude posledné, tak sme sa vyjadrovali v tom zmysle, že bude posledné celoplošné. A teraz tvrdíme a tvrdím aj tu, že v roku 2004 ešte dôjde k zvýšeniu regulovaných cien. Už to nebude celoplošné zvýšenie, pretože celoplošné bolo posledné v tomto roku, ale bude to ešte zvýšenie regulovaných cien plynu a elektriny pre maloodberateľov. Tým bude ukončená deregulácia cien v tom zmysle, že od 1. 1. budúceho roka už všetky ceny, regulované ceny, ktoré sú regulované nezávislým regulačným úradom, dosiahnu úroveň ekonomických nákladov, ekonomicky oprávnených nákladov a primeraného zisku, takže ďalšie etapy takéhoto zvyšovania regulovaných cien nebudú. Potom sa ten vývoj cien bude uberať na základe rastu nákladovosti a rastu a vývoja primeraného zisku. Pričom sa dá predpokladať, že konkurencia, ktorá v tejto oblasti existuje a bude existovať aj vplyvom vstupu do Európskej únie, aj liberalizáciou energetických, telekomunikačných a iných trhov, dá sa predpokladať, že bude skôr tlak na znižovanie nákladov a teda znižovanie cien v ďalšom horizonte. Samozrejme, bude to závisieť napríklad pri plyne alebo elektrine aj od vývoja svetových cien ropy a bude to závisieť aj od vývoja kurzu slovenskej koruny. Ale ak sa nič nepredvídané nestane, ak nedôjde k nejakému enormnému ponukovému šoku, teda nárastu cien, svetových cien ropy, a ak budú pokračovať reformy na Slovensku, tak sa dá predpokladať, že kurz slovenskej koruny bude, či už implicitne alebo explicitne posilňovať. Na základe týchto predpokladov sa dá tvrdiť ako podmienená prognóza, že ak tieto veci nastanú po roku 2004, môžeme očakávať skôr pokles regulovaných cien, ako ich nárast. Ďakujem pekne.
Laššáková, Jana, podpredsedníčka NR SR (2014-07-01):
Na vystúpenie pána poslanca dve, tri faktické poznámky. Páni poslanci Brixi, Martvoň, Mikloško Jozef. Končím možnosť prihlásiť sa s faktickými poznámkami. Nech sa páči, pán poslanec Brixi.
Lehotský, Tomáš, poslanec NR SR (2022-05-19):
Dajte, prosím, hlasovať o podanom pozmeňujúcom návrhu pani poslankyne Pivkovej.
Mazurek, Milan, poslanec NR SR (2022-06-29):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, predseda NR SR (2011-11-30):
Pán podpredseda vlády, prosím o uvedenie návrhu na skrátené legislatívne konanie o zákone o dani z príjmov, tlač 589. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 589.)
Figeľ, Ján, podpredseda NR SR (2014-06-27):
S reakciou na faktické, nech sa páči, Dušan Jarjabek.
A. Belousovová, podpredsedníčka NR SR: (2009-04-23):
Konštatujem, že Národná rada Slovenskej republiky zvolila Augustína Arnolda za kandidáta Národnej rady Slovenskej republiky na vymenovanie za člena Rady pre reguláciu. Vykoná sa opakovaná voľba. A nakoniec oznámte, prosím, výsledok voľby členov Správnej a Dozornej rady Ústavu pamäti národa.
Laurenčík, Milan, podpredseda NR SR (2020-07-09):
Ďakujem. Ďalšia otázka je od pani poslankyne Zity Pleštinskej, je v sále, a je na ministra vnútra Slovenskej republiky Romana Mikulca: „Ako by ste vnímali návrh pre posilnenie polície aj z radov členov občianskych hliadok, ktorí už vykonávajú svoju činnosť v obciach. Čo plánujete v tejto oblasti?“ Zastupuje pán podpredseda Holý, nech sa páči, máte slovo.
Mierna, Anna, poslankyňa NR SR (2022-06-15):
Ďakujem pekne za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Halgašová, Jarmila, poslankyňa NR SR (2022-10-07):
Ďakujem pekne. Ja som chcela vlastne už len podporiť kolegu Dostála, lebo chcela som rovnako povedať, že kolega Fecko vlastne pripravil pozmeňovací návrh, ktorý je prílepkom, ktorý teda by mal byť jednoznačne predmetom medzirezortného pripomienkového konania, teda riadneho legislatívneho procesu. Ďakujem.
Jurinová, Erika, podpredsedníčka NR SR (2013-03-26):
S reakciou na faktické poznámky pán poslanec Kuffa.
B. Bugár, doterajší podpredseda NR SR: (2006-07-04):
Konštatujem, že náhradníci na neuplatňované mandáty poslancov Národnej rady Slovenskej republiky zložili ústavou predpísaný sľub. Platnosť voľby poslancov vrátane nastúpenia náhradníkov na neuplatňované poslanecké mandáty preskúma mandátový a imunitný výbor po jeho zriadení. Vážené panie poslankyne, páni poslanci, budeme pokračovať v rokovaní ustanovujúcej schôdze Národnej rady Slovenskej republiky tretím bodom programu, ktorým je schválenie volebného poriadku o podrobnostiach o hlasovaní a o voľbách na ustanovujúcej schôdzi Národnej rady Slovenskej republiky IV. volebného obdobia . Návrh volebného poriadku sa predkladá na schválenie podľa § 6 zákona o rokovacom poriadku Národnej rady. Návrh volebného poriadku bol odovzdaný v rámci prípravy ustanovujúcej schôdze predsedom politických strán a politických hnutí zastúpených v Národnej rade a bol vám zaslaný spolu s pozvánkou ako tlač 1. Otváram teraz rozpravu o tomto bode programu. Pýtam sa, či sa hlási niekto do rozpravy k tomuto bodu. Konštatujem, že nie je to tak. Vyhlasujem rozpravu o tomto bode programu za skončenú. Podľa § 36 ods. 2 zákona o rokovacom poriadku pristúpime k hlasovaniu o návrhu uznesenia. Hlasujeme verejne použitím technického zariadenia. Prosím, aby ste vsunuli hlasovaciu kartu do hlasovacieho zariadenia. Teraz pristúpime k hlasovaniu o návrhu uznesenia, ktorým Národná rada Slovenskej republiky schvaľuje volebný poriadok ako celok. Prezentujme sa a hlasujme. (Ruch v sále.) Najprv tlačidlo číslo 1, až potom, ako sa rozhodnete, ak za, tak číslo 4. (Hlasovanie.) Prítomných je 142 poslancov, za 139, nehlasovali 3. Konštatujem, že volebný poriadok sme schválili. Vážené panie poslankyne, páni poslanci, pristúpime k štvrtému bodu a to je voľba overovateľov Národnej rady Slovenskej republiky . Návrhy kandidátov na overovateľov Národnej rady máte uvedené v tlači 2. Otváram rozpravu o tomto bode programu a pýtam sa, či sa hlási niekto do rozpravy cez hlasovacie zariadenie, či má niekto nejakú zmenu. Navrhuje ako prvý a ako jediný pán poslanec Rafaj. Končím možnosť sa prihlásiť do rozpravy. Pán poslanec, nech sa páči, máte slovo.
Glváč Martin, podpredseda NR SR (2019-04-02):
Ďakujem, prerušujem rokovanie o tomto bode programu. Pokračujeme v prerušenej rozprave v prvom čítaní o návrhu poslankyne Shahzad na vydanie zákona, ktorým sa dopĺňa antidiskriminačný zákon, tlač 1391. V piatok 29. marca neukončila svoje vystúpenie v rozprave navrhovateľka, poslankyňa Silvia Shahzad, ktorej odovzdávam slovo. Súčasne prosím spravodajkyňu pani poslankyňu Červeňákovú, aby zaujala miesto určené pre spravodajcov. Nech sa páči. [Pokračovanie rokovania o návrhu poslankyne Národnej rady Slovenskej republiky Silvie Shahzad na vydanie zákona, ktorým sa dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov , tlač 1391.]
A. Belousovová, podpredsedníčka NR SR: (2008-09-09):
Pani poslankyňa Tóthová, máte slovo.
Hrušovský, Pavol, podpredseda NR SR (2010-12-16):
Pán poslanec Ďurkovský.
Grendel, Gábor, podpredseda NR SR (2022-02-22):
Pán poslanec Valocký.
I. Štefanec, poslanec: (2007-05-11):
Dámy a páni, návrh zákona je v súlade s ústavou, ústavnými zákonmi a inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Vzhľadom na dĺžku legislatívneho procesu navrhujem, aby tento zákon nadobudol účinnosť 1. augusta 2007. Ďakujem veľmi pekne.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 127 poslancov, za 2, proti 18, zdržalo sa 107, hlasovali všetci prítomní. Tieto body sme neschválili.